Temeljem članka 10. ''Programa potpora male vrijednosti za poticanje razvoja malog i srednjeg poduzetništva i obrtništva općine Donji Andrijevci za 2020. godinu'' općinski načelnik Općine Donji Andrijevci, dana 30.6.2020. godine, objavljuje

# **J A V N I P O Z I V**

## za dodjelu potpora male vrijednosti poduzetnicima

## poticanje razvoja malog i srednjeg poduzetništva i obrtništva općine Donji Andrijevci za 2020. godinu

PREDMET JAVNOG POZIVA

Predmet ovog Javnog poziva je dodjela bespovratnih potpora poduzetnicima sa sjedištem na području općine Donji Andrijevci temeljem ''Programa potpora male vrijednosti za poticanja razvoja malog i srednjeg poduzetništva i obrtništva općine Donji Andrijevci za 2020. godinu (u daljnjem tekstu: Program) s ciljem poticanja razvoja.

Općina u cilju poticanja razvoja malog i srednjeg poduzetništva i obrtništva osigurava financijska sredstva u vidu bespovratnih potpora za poticanje razvoja mikro, malih i srednjih gospodarskih subjekata u visini od 50.000,00 kuna u Proračunu Općine Donji Andrijevci za 2020. godinu.

Potpore koje se dodjeljuju na temelju ovog Javnog poziva su potpore male vrijednosti sukladno Uredbi Komisije EU br. 1407/13 od 18. prosinca 2013. godine o primjeni članaka 107. i 108. Ugovora o funkcioniranju EU na *de minimis* potpore (Službeni list Europske unije L352 od 24. prosinca 2013. godine).

KORISNICI POTPORA

Korisnici potpora iz ovog Programa mogu biti mikro, mali i srednji poduzetnici i to isključivo trgovačka društva i obrti koji su Zakonom o poticanju razvoja malog gospodarstva („Narodne novine“, br. 29/02, 63/07, 53/12, 56/13, 121/16,) definirani kao subjekti malog gospodarstva.

Korisnici potpora po ovom pozivu ne mogu biti poduzetnici koji su prema Odluci o Nacionalnoj klasifikaciji djelatnosti 2007. – NKD 2007. („Narodne novine“, br. 58/07 i 72/07) registrirani za područje A: poljoprivreda, šumarstvo i ribarstvo.

Korisnici potpore po ovom pozivu ne mogu biti poduzetnici koji ulažu u sljedeće namjene: proizvodnju oružja, streljiva, vojne i policijske opreme; kockarnice, kladionice i slične djelatnosti; proizvodnju, preradu i distribuciju duhana; provođenje pokusa na životinjama; ugostiteljski objekti koji isključivo pružaju usluge točenja pića; benzinske postaje; prodajne autosalone.

UVJETI ZA DODJELU POTPORE I PRIHVATLJIVI TROŠKOVI

Za ostvarivanje potpore potrebno je ispuniti kumulativno sljedeće uvjete:

* koji imaju sjedište na području općine Donji Andrijevci;
* koji su u cijelosti u privatnom vlasništvu;
* koji imaju najmanje jednog zaposlenog;
* koji imaju podmirene obveze poreza, prireza i doprinosa na i iz plaće (dokazuje se potvrdom nadležne Porezne uprave);
* koji imaju podmirene obveze prema zaposlenicima (dokazuje se Skupnom izjavom);
* koji su u skladu s odredbama o potporama male vrijednosti - Uredba (dokazuje se Izjavom o korištenim potporama male);
* koji imaju u cijelosti opravdane i namjenski iskorištene dodijeljene potpore male vrijednosti ako su iste dobili (dokazuje se Skupnom izjavom);
* koji imaju podmirene obveze prema Općini (dokazuje se Skupnom izjavom)
* nad kojima nije otvoren stečajni postupak, postupak predstečajne nagodbe ili postupak likvidacije.

Potpore se dodjeljuju za:

1. Potpore za sudjelovanje na domaćim i inozemnim sajmovima
2. Potpore za nabavu opreme
3. Potpore za stručno osposobljavanje zaposlenika
4. Potpore za uređenje/prenamjenu poslovnog prostora i prostora potrebnih za provođenje poslovne djelatnosti

1. POTPORE ZA SUDJELOVANJE NA DOMAĆIM I INOZEMNIM SAJMOVIMA

Potpore se dodjeljuju za izlaganje na domaćim i inozemnim sajmovima koji se održavaju u 2020. godini, a priznaju se i troškovi nastali prije objave ovog Javnog poziva, ali samo za sajmove održane u 2020. godini.

Prihvatljivi troškovi su:

* troškovi zakupa izložbenog prostora,
* troškovi uređenja i opremanja izložbenog prostora,
* troškovi izrade pisanog/tiskanog promidžbenog materijala direktno vezanog uz nastup na sajmu.

Neprihvatljivi troškovi su:

* troškovi nabave potrošne robe,
* troškovi dnevnica, smještaja i prijevoza sudionika na sajmu.

Intenzitet potpore može iznositi do maksimalno 80% prihvatljivih troškova s tim da najviši iznos pojedinačne potpore može iznositi 10.000,00 kuna.

Jednom poduzetniku može se dodijeliti u jednoj kalendarskoj godini samo jedna potpora.

2. POTPORE ZA IZRADU WEB STRANICE ILI WEB SHOPA

Potpore se dodjeljuju za nabavu opreme u 2020. godini, a priznaju se i troškovi nastali prije objave ovog Javnog poziva, ali samo za opremu nabavljenu u 2020. godini.

Prihvatljivi troškovi su:

* troškovi nabave opreme potrebne za obavljanje djelatnosti kojom se prijavitelj bavi,
* uredski namještaj.

Neprihvatljivi troškovi su:

* troškovi nabave potrošne robe,
* troškovi nabave opreme koja nije neophodna za obavljanje djelatnosti.

Intenzitet potpore može iznositi do maksimalno 80% prihvatljivih troškova s tim da najviši iznos pojedinačne potpore može iznositi 10.000,00 kuna.

Jednom poduzetniku može se dodijeliti u jednoj kalendarskoj godini samo jedna potpora.

3. POTPORE ZA STRUČNO OSPOSOBLJAVANJE ZAPOSLENIKA

Potpore se dodjeljuju poduzetnicima za stručno osposobljavanje zaposlenika.

Korisnici potpore mogu biti poduzetnici koji imaju najmanje jednog zaposlenog i koji obavljaju djelatnost tijekom cijele godine.

Potpore se odobravaju za sljedeće namjene:

* usavršavanja u zanimanju,
* dopunska poduzetnička izobrazba (seminari, tečajevi i sl.) vezana uz osnovnu djelatnost i informatičko obrazovanje.

Prihvatljivi troškovi su:

* troškovi usavršavanja, seminara, tečajeva i slično

Neprihvatljivi troškovi su:

* troškovi nabave potrošne robe,
* troškovi dnevnica, smještaja i prijevoza sudionika.

Intenzitet potpore može iznositi do maksimalno 80% prihvatljivih troškova s tim da najviši iznos pojedinačne potpore može iznositi 10.000,00 kuna.

Jednom poduzetniku može se dodijeliti u jednoj kalendarskoj godini samo jedna potpora.

4. POTPORE ZA UREĐENJE/PRENAMJENU POSLOVNOG PROSTORA I PROSTORA POTREBNIH ZA PROVOĐENJE POSLOVNE DJELATNOSTI

Potpore se dodjeljuju poduzetnicima za uređenje/prenamjenu poslovnog prostora i prostora potrebnih za provođenje poslovne djelatnosti.

Korisnici potpore mogu biti poduzetnici koji imaju najmanje jednog zaposlenog i koji obavljaju djelatnost tijekom cijele godine.

Potpore se odobravaju za sljedeće namjene:

* građevinske radove radi uređenja/prenamjene poslovnog prostora,
* građevinske radove radi uređenja/prenamjene drugih prostora potrebnih za provođenje poslovne djelatnosti.

Prihvatljivi troškovi su:

* troškovi građevinskih radova,
* troškovi građevinskog materijala.

Neprihvatljivi troškovi su:

* troškovi nabavke građevinske opreme,
* troškovi nabavke opreme za poslovnu djelatnost.

Intenzitet potpore može iznositi do maksimalno 80% prihvatljivih troškova s tim da najviši iznos pojedinačne potpore može iznositi 10.000,00 kuna.

Jednom poduzetniku može se dodijeliti u jednoj kalendarskoj godini samo jedna potpora.

POSTUPAK PODNOŠENJA PRIJAVA I POTREBNA DOKUMENTACIJA

Prijava za dodjelu potpore s potrebnom dokumentacijom podnosi se Povjerenstvu za potpore kojeg imenuje općinski načelnik, a putem Jedinstvenog upravnog odjela. Prijava se podnosi na propisanom obrascu (Obrazac\_1) koji se nalazi na web stranici Općine Donji Andrijevci www.donjiandrijevci.hr.

Prijava za dodjelu potpore s potrebnom dokumentacijom podnosi se poštom ili se osobno predaje na urudžbeni zapisnik Općine Donji Andrijevci na adresu:

**Općina Donji Andrijevci**

**Trg kralja Tomislava 5**

**35214 Donji Andrijevci**

**Naznaka: Programa potpora male vrijednosti za poticanje razvoja malog i srednjeg poduzetništva i obrtništva Općine Donji Andrijevci za 2020. godinu**

Uz Prijavu, podnositelj prilaže sljedeću dokumentaciju:

* izjavu o korištenim potporama male vrijednosti (prilaže i podnositelj zahtjeva koji do sada nije koristio potpore male vrijednosti) (Obrazac\_2);
* izjavu o korištenim potporama male vrijednosti za povezane osobe (Obrazac\_3);
* skupnu izjavu (Obrazac\_4);
* izvadak iz sudskog/obrtnog registra ne stariji od 30 dana od dana podnošenja zahtjeva;
* potvrdu Porezne uprave o nepostojanju duga po osnovi javnih davanja ne starija od 30 dana od dana podnošenja zahtjeva, osim ako im je odobrena odgoda plaćanja navedenih obveza sukladno posebnim propisima;
* presliku obrasca JOPPD (stranica A i B) za prethodni mjesec i potvrda Porezne uprave o njegovom zaprimanju/izjava vlasnika obrta ako je jedini zaposleni u obrtu;
* predračun (ponuda) ili račun za troškove nabave opreme, sudjelovanja na sajmu/stručnom osposobljavanja/za uređenje/prenamjenu poslovnog prostora i prostora potrebnih za provođenje poslovne djelatnosti.

POSTUPAK ODOBRAVANJA I NAČIN DODJELE POTPORE

Povjerenstvo za dodjelu potpora razmatra podnesene prijave s pripadajućom dokumentacijom prema redoslijedu zaprimanja te utvrđuje Prijedlog Odluke o dodjeli potpore podnositelju prijave, a Odluku o dodjeli potpore donosi općinski načelnik. Pregled odobrenih potpora objavljuje se na mrežnim stranicama Općine Donji Andrijevci.

S korisnikom potpore zaključuje se Ugovor o dodjeli potpore, a odobrena sredstva potpore isplaćuju se na IBAN korisnika potpore po potpisu Ugovora.

Ovaj Javni poziv otvoren je do iskorištenja sredstava, a najkasnije do 30. studenog 2020. godine.

OSTALE INFORMACIJE

Sve potrebne informacije kao i obrasci i dokumenti u svezi ovog Javnog poziva mogu se dobiti u Jedinstvenom upravnom odjelu Općine Donji Andrijevci ili na e-mail: opcinadonjiandrijevci@gmail.com.

 **OPĆINSKI NAČELNIK**

 Tomislav Marijanović

KLASA: 311-01/20-01/1

URBROJ: 2178/04-03-20-2

Donji Andrijevci, 30.6.2020.